Nobela nestamasulo

La Nobela nestamasulo aŭ Nobela megapodo (Megavitiornis altirostris), konata ankaŭ kiel Profundbeka megapodo, estas formortinta, nefluga, giganta megapodo kiu estis endemia de Fiĝio. Plej verŝajne ĝi iĝis formortinta pro troa ĉasado tuj post la koloniigo de la Fiĝiaj Insuloj fare de homoj.

 Etimologio 
La genro estas monotipa, kies genra nomo Megavitiornis derivas el la grekaj vortoj mega (granda), viti (Fiĝio), kaj ornis (birdo). La specifa epiteto altirostris devenas el la latinaj altus (alta, sed ankaŭ nobela), kaj rostrum (beko), reference al la eksterordinara granda vertikala dimensio de ties beko. Worthy ankaŭ sugestis, ke “Nobela megapodo” estus taŭga komuna nomo por tiu birdo.

 La familio 
Ĉiuj specioj de la familio de nestamasuloj kovas kaj kovis la ovojn ne per rekta sidado sur ili, sed per enterigo en amasnestoj el sablo, mortintaj folioj kaj alitipa rubo, el kio devenas la komuna nomo de la familio. La latina scienca nomo kaj de la genro kaj de la familio devenas el kunmetaĵo de du radikoj el la antikva greka signife respektive granda kaj piedo, alude al ties grandaj, fortikaj kruroj kaj piedoj necesaj por rasti enormajn kvantojn de tero kaj vegetala materialo, kies putriĝo poste varmigos la ovojn.

 Referencoj 

Kategorio:Megapodedoj
Kategorio:Kokoformaj
Kategorio:Formortintaj birdoj